கேள்வி: பூவந்தி - அமைவிடம் குறித்து விரிவாக சொல்லுங்கள்.
பதில்: கடல் மட்டத்திலிருந்து சுமார் 156 மீட்டர் உயரத்தில், என்ற புவியியல் ஆள்கூற்று முறை கொண்டு பூவந்தி அமையப் பெற்றுள்ளது. வரிச்சியூர் வழியாக, மதுரை - சிவகங்கை செல்லும் மாநில நெடுஞ்சாலை எண் 33 மற்றும் திருப்புவனம் வழியாக மதுரை - சிவகங்கை செல்லும் மாநில நெடுஞ்சாலை எண் 85ல் பூவந்தி உள்ளது. பூவந்தி, மதுரையிலிருந்து சக்குடி வழியாக 18 கி.மீ. தொலைவில் உள்ளது. பூவந்தியின் அஞ்சல் சுட்டு எண் 630611 ஆகும். இதன் தொலைபேசி குறியீடு எண் 04574 (STD) ஆகும். மதுரை மாவட்டம் மற்றும் சிவகங்கை மாவட்ட எல்லையில் அமைந்த பூவந்தி அருகில் உள்ள ஊர்கள்: திருப்புவனம் (4கி.மீ.), வரிச்சியூர் (4 கி.மீ.), லாடனேந்தல் (7 கி.மீ.); அருகமைந்த நகரங்கள் மதுரை (18 கி.மீ.) மற்றும் சிவகங்கை (26 கி.மீ.) ஆகும். பூவந்திக்கு அருகில் உள்ள தொடருந்து நிலையம் மதுரை மற்றும் திருப்புவனம் ஆகும். பூவந்திக்கு வடக்கே மேலூர் ஊராட்சி ஒன்றியம், கிழக்கே சிவகங்கை ஊராட்சி ஒன்றியம், மேற்கே மதுரை கிழக்கு ஊராட்சி ஒன்றியம் மற்றும் தெற்கே மானாமதுரை ஊராட்சி ஒன்றியம் போன்றவை எல்லைகளாக அமைந்துள்ளன. பூவந்தி மதுரையிலிருந்து சிவகங்கை செல்லும் வழியில் அமைந்துள்ளது. பூவந்தி மதுரையிலிருந்து வரிச்சியூர் ஊராட்சி வழியாக கிழக்கு நோக்கி 25 கிலோமீட்டர் தொலைவில் உள்ளது. மேலும் இது சிவகங்கையிலிருந்து மேற்கு நோக்கி 25 கிலோமீட்டர் தொலைவில் உள்ளது. தெற்கில், திருப்புவனம் அமைந்துள்ளது. வடக்கில் திருவாதவூர் ஊராட்சி அமைந்துள்ளது.